
R E F E R A T   D E   A P R O B A R E
privind aprobarea Notei Conceptuale pentru obiectivul de investiții 
Investiții pentru modernizarea sistemului educațional 
al Liceului Teoretic ”AVRAM IANCU”, Brad


Având în vedere prevederile Ghidul solicitantului de finanțare pentru PRIORITATEA 6 ”O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare, învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, Municipiul Brad, în parteneriat cu Liceul Teoretic ”Avram Iancu” Brad, dorește obținerea unei finanțări nerambursabile pentru imobilul principal, cu un regim de înălțime D+P+2E, încadrat în categoria de monument istoric clasificat cu COD LMI HD-I-m-03268.
Prin investiția propusă se urmărește modernizarea, renovarea clădirii și a șarpantei, dotarea, reabilitarea termică, precum și refacerea parțială și adaptarea capacitaților de instalații electrice, sanitare și termice actuale, dar și reparații la împrejmuirea aferentă clădirii Liceului Teoretic ”Avram Iancu” Brad situat în municipiul Brad, strada Liceului, nr. 18, județul Hunedoara.
Conform prevederilor art. 3, Capitolul II din H.G. nr. 907/2016 privind etapele de elaborare și conținutul-cadru al documentațiilor tehnico - economice aferente obiectivelor /proiectelor de investiții finanțate din fonduri publice, cu modificările și completările ulterioare, ”(1) Nota conceptuală este documentația întocmită de beneficiarul investiției în scopul justificării necesității și oportunității realizării unui obiectiv de investiții, finanțat total sau parțial din fonduri publice.
(2)	Prin nota conceptuală se evidențiază datele preliminare necesare implementării obiectivului de investiții propus și se prezintă informații cu privire la estimarea suportabilității investiției publice”.
Astfel, Liceul Teoretic ”Avram Iancu” Brad a întocmit Nota Conceptuală nr. 199/05.02.2025 în vederea identificării nevoilor și contractării serviciilor de întocmire a documentațiilor tehnico-economice pentru acest obiectiv de investiții, urmând ca Municipiul Brad, după semnarea unui acord de parteneriat, să depună o solicitare de finanțare nerambursabilă în acest sens. 
Precizez că această Notă, prin Hotărârea nr. 55/06.02.2025, a fost aprobată de către Consiliul de Administrație al Liceului Teoretic ”Avram Iancu” Brad. 
În contextul celor de mai sus am inițiat prezentul proiect de hotărâre prin care am propus aprobarea Notei Conceptuale pentru obiectivul de investiții Investiții pentru modernizarea sistemului educațional al Liceului Teoretic ”AVRAM IANCU”, Brad și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 1, art. 3 și art. 4 din H.G. nr. 907/2016 privind etapele de elaborare si conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri public, ale  art. 44 alin. 1 din Legea nr. 273/2006 privind finanțele publice locale, cu modificările și completările ulterioare, ale art. 129 alin. 1, alin. 2 lit. b, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

